作者：李曾伯
词牌/韵律：沁园春

paragraphs: 绮阁香销，玉砌梦残，凄凉旧台。
对御沟红叶，一番木落，宫墙黄菊，几度花开。
水溯岷源，山联吴会，目送征鸿安往哉。
都休问，六朝人物，谁拙谁才。
平生衮衮烟尘。
记匹马当年荆蜀淮。
叹雕零殆尽，词源已竭，消磨未去，酒量犹恢。
八跪蟹肥，四腮鲈美，客有可人招不来。
油幢暇，凭栏一笑，相与传杯。